"تورکیه‌ده فوق العاده وضعیتین اعلان ائدیلمه‌سی دؤولت ایدارچی‌لیگی‌نین نیظاملی و سرعتلی شکیلده حیاتا کئچیریلمه‌سی مقصدینی داشیییر". بونو باش ناظر بینالی ییلدیریم رسمی " Twitter" حسابیندان یازدی.
باش ناظر قئید ائتدی کی، "وئریلن بو قرار خالقین گونده‌لیک حیاتیندا تهلوکسیزلیگین تامینی، دؤولت ایدارچی‌لیگی‌نین نیظاملی و سرعتلی شکیلده حیاتا کئچیریلمه‌سینه اساس‌لانیر. میدان‌لاری ترک ائتمیین. چاغیریشیمیزا وئریلن جاواب چئویریلیشه جهدین قارشی‌سینی آلماقدا ان بؤیوک گوجوموز اولدو".
فوق العاده وضعیته دایر آچیقلاما وئرن باش ناظر معاوینی و حکومت سؤزچوسو نومان کورتولموش دا بیلدیردی کی، "حکومت قانونی شکیلده فرمان اصولون‌دان ایستیفاده ائده بیله‌جک. فوق العاعده وضعیتین جینایتکارلارلا موباریزه‌ده ان اعتبارلی وضعیت اولدوغونو بیلدیرن باش ناظر معاوینی علاوه ائتدی کی، "مجلسین قانونوئریجی‌لیک فعالیتی داوام ائده‌جک".
قرارلا باغلی داخیلی ایشلر ناظری افکان آلا دا آچیقلاما وئردی: "قرارین وطنداش‌لاریمیزین گونده‌لیک حیاتینا هئچ بیر منفی تأثیری اولمایا‌جاق. هئچ کیم ناراحات اولماسین".
اؤلکه‌نین خاریجی ایشلر ناظری مؤلود چاوش اوغلودا اؤز نؤوبه‌سینده بیلدیردی کی، " فوق العاده وضعیت آوروپا و دونیادا ضروری و ترددودسوز حیاتا کئچیریلن تدبیردیر. بو قرار تورکیه‌ده تهلوکه‌سیزلیک و دئموکراتیانین قورونماسی نامینه قبول ائدیلدی".
